Държавен вестник, бр. 90, 2000 г., стр. 1

Петък, 3 ноември 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 90
БРОЙ
НАРОДНО СЪБРАНИЕ
РЕШЕНИЕ
за избиране на член на Висшия съдебен съвет
Народното събрание на основание чл. 86, ал.
1 и чл. 130, ал. 3 от Конституцията на Република
България и чл. 16, ал. 3 и чл. 23 от Закона за
съдебната власт
Р Е Ш И :
Избира Асен Димитров Манов за член на
Висшия съдебен съвет.
Решението е прието от ХХХVIII Народ-
но събрание на 27 октомври 2000 г. и е под-
печатано с официалния печат на Народното
събрание.
Председател на Народното събрание:
Йордан Соколов
Подпечатано с държавния печат.
Министър на правосъдието:
Теодосий Симеонов
63834
РЕШЕНИЕ
във връзка с разискванията по питането на
народните представители Тодор Костадинов и
Ремзи Осман към министъра на финансите
Муравей Радев
Народното събрание на основание чл. 86, ал. 1
от Конституцията на Република България и
чл. 85, ал. 3 от Правилника за организацията и
дейността на Народното събрание
Р Е Ш И :
1. Приема за правилни и навременни пред-
приетите от Министерския съвет мерки за
финансово подпомагане на общините със сред-
ства в размер 180 млн. лв. през 2000 г.
2. Одобрява принципите за разпределение
на допълнителните средства, основаващи се на
механизми и обективни критерии, отчитащи
фактическото финансово състояние на общи-
ните и прилагането на единен подход при спаз-
ване на законовите норми и процедури.
3. Предоставените допълнителни средства
от републиканския бюджет в достатъчна сте-
пен гарантират държавното участие в създа-
ването на необходимите условия за успешно
изпълнение на общинските бюджети. В съот-
ветствие със Закона за общинските бюджети
общинските съвети и кметовете на общини в
срок до 15 ноември т.г. да одобрят програми
с мерки за стриктно спазване на бюджетната
дисциплина, включително и от разпоредите-
лите им с бюджетни кредити от по-ниска сте-
пен, както и за рязко намаляване размера на
неразплатените разходи до края на годината.
4. Възлага на Сметната палата на Република
България и на “Държавен финансов контрол”
при Министерството на финансите:
първо, да установят по данни от одобрени-
те и  актуализирани от общинските съвети
бюджети и отчета за касовото изпълнение на
същите към 30 септември т.г. извършените
преразходи на съответните бюджетни креди-
ти, отклоняването на собствени средства за
финансирането на капиталови разходи, както
и неизпълнението на разпоредбите на чл. 13
от Закона за държавния бюджет на Републи-
ка България за 2000 г.;
второ, да извършат проверка по целевото
изразходване на допълнително предоставените
от Министерския съвет на Република България
средства в размер 180 млн. лв.;
трето, въз основа на констатациите от из-
вършените проверки да предложат на компе-
тентните органи предприемане на съответни
действия.
5. Смята, че трайно стабилизиране на фи-
нансовото състояние на общините ще се пос-
тигне чрез увеличаване на тяхната админи-
стративна и финансова самостоятелност,
включително и чрез предоставяне на правото
да определят размерите на местните данъци
и такси, и възлага на Министерския съвет на
Република България да предложи необходи-
мите законодателни промени в тази насока.
Решението е прието от ХХХVIII Народ-
но събрание на 27 октомври 2000 г. и е под-
печатано с официалния печат на Народното
събрание.
Председател на Народното събрание:
Йордан Соколов
64270